《青玉案 赠勉道琵琶人》
宋代·赵彦端

当年万里龙沙路。载多少、离愁去。冷压层帘云不度。

芙蓉双带，垂杨娇髻，弦索初调处。

花凝玉立东风暮。曾记江边丽人句。异县相逢能几许。

多情谁料，琵琶洲畔，同醉清明雨。

作者简介：赵彦端（1121~1175）字德庄，号介庵，汴人。工为词，尝赋西湖谒金门词，有“波底夕阳红湿”之句。高宗喜曰：“我家裹人也会作此”！……乾道、淳熙间，（公元一一七四年前后）以直宝文阁知建宁府。终左司郎官。彦端词以婉约纤秾胜，有介庵词四卷，及介庵集十卷，外集三卷，均《宋史艺文志》并行于世。